**La cumpărături cu clasa I – exemple de bune practici**

Prof. înv. primar Dragomir Elena

Școala Gimnazială Iedera de Jos

În anul școlar 2018-2019, pentru prima dată în școala noastră, elevii clasei I au studiat disciplina *Educație financiară*, cu ajutorul auxiliarului *Educație financiară prin joc*.

 O caracteristică foarte importantă a acestui proiect este aplicabilitatatea sa imediată, caracterul său practic, ceea ce îl face foarte atractiv pentru elevii de vârstă școlară mică.

Pornind de la ceea ce elevii știau deja, cu ajutorul auxiliarului, am sistematizat, am corectat, am dezvoltăt cunoștințe, deprinderi și atitudini, iar apoi am aplicat ceea ce s-a învățat. Un exemplu în acest sens a fost o sesiune de cumpărături organizată la aprozarul din sat.

Pe scurt, acest proiect a avut următoarele etape: :

1. Lista de cumpărături. Elevii au stabilit ce pot cumpăra de la un aprozar/ ce le trebuie de la aprozar. Prezentând lista de cumpărături colegilor, s-au purtat discuții despre alimentația sănătoasă, despre citirea etichetelor, despre alterarea alimentelor, asigurându-se transdisciplinaritatea. Timpul alocat etapei – o săptămână.

2. Estimarea unui buget. Fiecare elev a stabilit de ce buget crede ca ar avea nevoie ca să cumpere ceea ce a trecut pe listă. S-au informat asupra prețurilor. Au observat că prețurile fluctueaza de la o zi la alta, de la un vânzător la altul etc. Prezentând bugetul estimat, au explicat cum și de ce au ajuns la cifra respectivă. Timpul alocat etapei – o săptămână.

3. Revizuirea listei de cumpărături, în funcție de bugetul alocat. Fiecare copil a primit un buget de 10 lei (proveniți din proiectul Expoziție cu vânzare, realizat de Crăciun) și a revizuit lista de cumpărături conform bugetului. Timpul alocat etapei – o oră.

4. Cumpărăturile. Deplasându-se cu clasa, elevii au făcut cumpărăturile la aprozarul din sat (care se află la o distanță de 10 minute de mers pe jos de școală). Au primit rest, au negociat, și-au împrumutat colegii cu bani. Timpul alocat etapei – o oră.

5. Verificarea la școala. S-au comparat lista de cumpăraturi cu produsele cumpărate, bugetul estimat cu bugetul alocat. S-au observat diferențele, asemănările. S-au formulat concluzii.

Deși în aparență simplă, activitatea a fost foarte plăcută, dar și foarte utilă. Chiar și elevii care adună și scad cu unele dificultăți la orele de matematică s-au descurcat foarte bine în cadrul acestei activității practice. Au calculat cât îi costă cumprăturile, câți bani mai au, cât le mai trebuie, ce rest trebuie să primească etc.

Ne propunem să continuăm studierea acestui opțional și în anul școlar viitor, în clasa a II-a.